
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Anotācijas 3.sadaļā ir norādīts Patērētāju tiesību aizsardzības centram Preču un pakalpojumu piekļūstamības likumā un noteikumos noteikto uzraudzības un kontroles pienākumu veikšanai  papildu nepieciešamais finansējums 2024.gadā 97 150 euro apmērā, 2025.gadā 94 404 euro apmērā un 2026.gadā 100 292 euro apmērā, bet nav sniegta informācija par plānoto finansēšanas avotu. Norādām, ka nav atbalstāma tādu projektu pieņemšana, kuru īstenošana var netikt nodrošināta nepietiekamā finansējuma dēļ, attiecīgi noteikumu projekta tālāka virzība ir atbalstāma tikai gadījumā, ja Ministru kabinetā likumprojekta “Par valsts budžetu 2024. gadam un budžeta ietvaru 2024., 2025. un 2026. gadam” sagatavošanas procesā tiks atbalstīts Ekonomijas ministrijas iesniegtais prioritārais pasākums  12_12_P “Patērētāju tiesību aizsardzības centra administratīvās kapacitātes stiprināšana, īpaši ekodizaina, digitālo tirgu un jauno tehnoloģiju uzraudzības nodrošināšanai un patērētāju kolektīvo interešu aizstāvībai” un piešķirts papildu nepieciešamais finansējums vai arī Ekonomijas ministrija (Patērētāju tiesību aizsardzības centrs) noteikumu projektā noteikto normu izpildi nodrošinās piešķirto valsts budžeta līdzekļu ietvaros, ievērojot, ka Patērētāju tiesību aizsardzības centram noteiktie tirgus uzraudzības iestādes pienākumi ir jau paredzēti Preču un pakalpojumu piekļūstamības likumā. Ņemot vērā minēto, lūdzam precizēt un papildināt anotācijas 3.sadaļā sniegto informāciju.

	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Ņemot vērā, ka Preču un pakalpojumu piekļūstamības likums un arī šis noteikumu projekts stāsies spēkā 2025.gada 28.jūnijā, lūdzam sniegt pamatojumu Patērētāju tiesību aizsardzības centram papildu finansējuma nepieciešamībai jau no 2024.gada 1.janvāra.    

5.4. 1. tabula. Tiesību akta projekta atbilstība ES tiesību aktiem
	Priekšlikums
Ņemot vērā noteikumu projekta IV daļā  ietverto regulējumu attiecībā uz vienotā ārkārtas palīdzības izsaukuma numura "112" darbību un anotācijas 5.4. sadaļā norādīto, ka būs nepieciešama tehnoloģiskos risinājumus pielāgošana ārkārtas gadījuma saziņas piekļūstamības prasību nodrošināšanai, lai tehnoloģiski nodrošinātu prasības Iekšlietu ministrijas informācijas sistēmās, lūdzam papildināt anotāciju ar informāciju, norādot, ka  minēto tehnoloģisko risinājumu pielāgošana tiks nodrošināta Iekšlietu ministrijai piešķirto valsts budžeta līdzekļu ietvaros. 

